следва да се добави изразът „включително смеси“ и кодовете по КН за смеси.
 (22)
 Целесъобразно е да се предвиди преходен период за пратките със семена от Sesamum от Етиопия и пратките с пиперки от рода Capsicum (сладки или различни от сладки) от Шри Ланка, които не са придружени от официален сертификат, но вече са били подложени на официален контрол на граничния контролен пункт при хармонизирана честота на проверките за идентичност и физическите проверки в съответствие с Регламент за изпълнение (ЕС) 2019/1793 преди неговото изменение с настоящия регламент.
 (23)
 С Регламент за изпълнение (ЕС) 2019/1793 се определят изискванията по отношение на образеца на официален сертификат за въвеждане в Съюза на пратки с храни и фуражи, изброени в приложение II към посочения регламент за изпълнение.
 (24)
 С цел привеждане в съответствие на официалните сертификати за въвеждане в Съюза, предвидени в Регламент за изпълнение (ЕС) 2020/2235 на Комисията (4) за различните категории стоки, и за да се осигури съгласуваност с новите изисквания за сертифициране в официалните сертификати, е целесъобразно да се изменят образецът на официалния сертификат и забележките относно попълването му, установени в приложение IV към Регламент за изпълнение (ЕС) 2019/1793.
 (25)
 С цел да се гарантира съгласуваност и яснота е целесъобразно приложения I, II, IIа и IV към Регламент за изпълнение (ЕС) 2019/1793 да бъдат заменени в тяхната цялост.
 (26)
 Поради това Регламент за изпълнение (ЕС) 2019/1793 следва да бъде съответно изменен.
 (27)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Изменения на Регламент за изпълнение (ЕС) 2019/1793
 Регламент за изпълнение (ЕС) 2019/1793 се изменя, както следва:
 1.
 В член 1, параграф 1, буква б) подточка ii) се заменя със следното:
 „ii)
 пратки с храни, състоящи се от две или повече съставки, съдържащи която и да било от храните, вписани таблица 1 от приложение II поради риск от заразяване с афлатоксини в количество над 20 % от един продукт или от сбора на продуктите, попадащи в кодовете по КН, посочени в таблица 2 от същото приложение;“;
 2.
 В член 2, параграф 1 се добавя следната буква в):
 „в)
 „държава на произход“ означава:
 i)
 държавата, от която стоките произхождат, където са отгледани, добити или произведени, ако храните и фуражите са посочени в приложенията поради възможен риск от замърсяване с микотоксини, включително афлатоксини, или с растителни токсини, или поради евентуално неспазване на максимално допустимите граници на остатъчни вещества от пестициди;
 ii)
 държавата, в която стоките са произведени или опаковани, ако храните и фуражите са посочени в приложенията поради риск от наличие на Salmonella или поради опасности, различни от посочените в подточка i).“;
 3.
 В член 8 параграфи 3 и 4 се заменят със следното:
 „3. По отношение на храните, състоящи се от две или повече съставки и посочени в таблица 2 от приложение II, които съдържат продукти, попадащи само в едно вписване в таблица 1 от приложение II, се прилага общата честота на проверките за идентичност и на физическите проверки, посочена за съответното вписване в таблица 1 от